Diari Oficial de la Generalitat Valenciana


Sumari del DOGV 8475, del 30-01-2019 (2019/702)

RESOLUCIÓ de 18 de gener de 2019, de la Direcció General d'Obres Públiques, Transport i Mobilitat, per la qual es convoca la renovació del Consell del Taxi de la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/702


Data del document
:   18-01-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 18 de gener de 2019, de la Direcció General d'Obres Públiques, Transport i Mobilitat, per la qual es convoca la renovació del Consell del Taxi de la Comunitat Valenciana. [2019/702]  
L'Ordre 20/2014, de 17 de setembre, de la Conselleria d'Infraestructures, Territori i Medi Ambient, per la qual es regula el procediment per a l'acreditació de la representativitat de les associacions professionals o sindicals del taxi en el Consell del Taxi de la Comunitat Valenciana (DOGV 7367, 24.09.2014) estableix que la persona titular de la direcció general competent en matèria de transport convocarà mitjançant resolució el procés quadriennal mitjançant el qual es designaran les associacions més representatives del sector del taxi entre les persones titulars d'autoritzacions, i de l'organització sindical que represente majoritàriament a les persones que presten el servei com a assalariats.  
  
Per a avaluar la major o menor representativitat d'aquestes associacions del sector i de les organitzacions sindicals haurà de presentar-se la documentació que especifica l'article 2 de l'Ordre 20/2014, de 17 de setembre.  
Després d'haver transcorregut el període quadriennal des de la constitució del Consell del Taxi, és preceptiva la seua renovació d'acord amb el que s'estableix en aquesta ordre i el que es disposa en el Decret 61/2014, de 17 d'abril, del Consell, pel qual es regula el Consell del Taxi de la Comunitat Valenciana (DOGV 7258, 22.04.2014).  
Per tot això, en ús de les facultats conferides en virtut del que es disposa en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques, i Vertebració del Territori, resolc:  
  
  
Primer  
Convocar la renovació del Consell del Taxi, i obrir el termini per a la presentació de sol·licituds a les vocalies del ple del Consell que estableix l'article 3.1, lletra c, 3r del Decret 61/2014, de 17 d'abril, del Consell, en els següents termes.  
a) Aquelles associacions, federacions o confederacions o organitzacions sindicals que ja formen part del Consell, i van presentar la documentació en el seu moment, simplement hauran de complementar/actualitzar la documentació que hi ha en poder de l'Administració mitjançant certificat del secretari o president d'aquesta, i, en tot cas, hauran d'acreditar el nombre d'afiliats o associats a data 31 de desembre de 2018. Així mateix, hauran de presentar, juntament amb la documentació assenyalada, una proposta de la persona, i el seu suplent, que representarà l'associació, federació o el sindicat per al seu nomenament.  
b) Aquelles associacions, federacions o confederacions o organitzacions sindicals que opten a formar part del Consell i no formen part de la composició actual d'aquest, hauran de presentar la documentació a què es refereix l'article 2 de l'Ordre 20/2014, i, en tot cas, acreditar el nombre d'afiliats o associats a data 31 de desembre de 2018. Així mateix, hauran de presentar, juntament amb la documentació assenyalada, una proposta de la persona, i el seu suplent, que representarà l'associació, federació o sindicat per al seu nomenament.  
  
Segon  
Els actuals membres del Consell continuaran exercint el seu càrrec, en funcions, fins al nomenament dels qui els hi substituïsquen.  
  
Tercer  
El termini per a la presentació de les sol·licituds amb la documentació que estableix l'article 2n de l'Ordre 20/2014 és de 15 dies hàbils a partir de l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant el secretari autonòmic d'Habitatge, Obres Públiques i Vertebració del Territori, en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que hom faça servir qualsevol altra via que considere oportuna.  
  
València, 18 de gener de 2019.- El director general d'Obres Públiques, Transport i Mobilitat: Carlos Domingo Soler.